არისტარქე კოლხის დრაქმა

არისტარქე კოლხის დრაქმა — ვერცხლის მონეტა (წონა 3,25 - 3,75 გ), მოჭრილი კოლხეთის მმართველის არისტარქეს სახელით ძვ. წ. 52 - ძვ. წ. 51 წლებში. მონეტის შუბლზე გამოსახულია გვირგვინოსანი მამაკაცი — არისტარქე, ანდა ჰელიოსი თუ პომპეუსი. ზურგზე გვირგვინოსანი ქალღმერთი და ბერძნული ზედწერილი: „არისტარქესი [რომელიც] კოლხეთში მმართველობდა [წელსა] თორმეტსა“.

ლიტერატურა
 კაპანაძე დ., ქართული ნუმიზმატიკა, თბ., 1969;

კატეგორია:კოლხეთის მონეტები